Neuville-en-Avesnois

Neuville-en-Avesnois estas franca komunumo lokita en la departemento Nord kaj en la regiono Nordo-Kaleza Markolo. Ĝi havis 261 loĝantojn laŭ censo plenumita en 1999.

maldekstra|100px|Blazono de Neuville-en-Avesnois.

 Geografio 
Neuville-en-Avesnois estas unu el la multaj vilaĝoj lokitaj ĉirkaŭ la urbeto Le Quesnoy. La regiono de Le Quesnoy troviĝas centre de triangulo formita de Valenciennes, Cambrai kaj Maubeuge, okcidente de la forsto Mormal.

La vilaĝo Neuville-en-Avesnois troviĝas proksime de la urbeto Avesnes-sur-Helpe, kaj do situas en natura regiono nomita "Avesnois", kiu ĉefe konsistas el malaltaj heĝoj, tre verdaj pejzaĝoj, boskoj, fruktarbaroj kaj etaj vilaĝoj. Neuville-en-Avesnois etendiĝas sur 3,17 km².

 Ekonomio 
En Neuville-en-Avesnois situas la sidejo de la bierfabrikejo Dreum.

 Administrado 
Neuville-en-Avesnois apartenas al la kantono Quesnoy-Est, kies ĉefurbo estas Le Quesnoy. Tiu kantono mem estas parto de la arondismento de Avesnes-sur-Helpe, unu el la 6 arondismentoj de la departemento Nord.

 Vidu ankaŭ 
 Komunumoj de Nord
 Kantono Quesnoy-Est

 Eksteraj ligiloj 
  Retejo de la bierfabrikejo Dreum 

Kategorio:Komunumoj de Nord